Kund (lidn)

Sil sanal voib olda toižid znamoičendoid; miše nähta niid, tulgat tänna. Kund (estin kelel: Kunda) om lidn da meriport Estinman pohjoižpäivnouzmas. Mülüb Lääne-Virun makundha. Istorii Eländpunkt om tetab 13. voz'sadaspäi. Toolse-sauvondjändused sijadasoiš mererandal läz nügüdläšt lidnad. Žilo šingotaškanzihe 19. voz'sadan lopus (järed cementantegim da ezmäine tegimištoline gidroelektrostancii Estinmas), se sai lidnan statusad vl 1938. Kund-lidnan ižandusen päsarakod oma sauvondmaterialoiden pästand (cement) da transport (torguindmeriport), mugažo cellülozantegim om olmas vspäi 2006. Geografijan andmused Lidn seižub Kund-jogen randoil i Baltijan meren Suomen lahten suvirandal (Kundan laht). Matkad makundan Rakvere-keskushesai om 35 km suvhe-suvipäivlaskmha orhal, avtotel vai raudtedme, Tallidnhasai om läz 100 km päivlaskmha orhal. Ühtennimine raudtestancii om saudud lidnan suves, se om lopuline «Rakvere — Kund»-linijal. Eläjad Vn 2011 EÜ:n rahvahanlugemižen mödhe lidnan eläjiden lugu oli 3 422 ristitud. Kaikiš suremb ristitišt oli 5 226 eläjad vl 1970. Rahvahad (vl 2000): estilaižed — 58,5%, venälaižed — 32,8%, toižed rahvahad — 8,7%. Galerei Irdkosketused Kund-lidnan da Viru-Nigulan volostin oficialine sait (viru-nigula.ee). (est.) Verkkamer Kundan meriportan päl, täuz' nägu estonia360.ee-saital.